Kanne 12.4.2019 – Bilde v. parlamentti
(asia T-248/19)
Oikeudenkäyntikieli: ranska
Asianosaiset
Kantaja: Dominique Bilde (Lagrade, Ranska) (edustaja: asianajaja F. Wagner)
Vastaaja: Euroopan parlamentti
Vaatimukset
Kantaja vaatii unionin yleistä tuomioistuinta
kumoamaan Euroopan parlamentin 12.3.2019 tekemän päätöksen P8_TA-PROV(2019)0137, joka koskee pyyntöä kantajan koskemattomuuden pidättämisestä 2018/2267/(IMM) ja jolla kantajan koskemattomuus pidätetään
velvoittamaan Euroopan parlamentin korvaamaan oikeudenkäyntikulut kokonaisuudessaan.
Oikeudelliset perusteet ja pääasialliset perustelut
Kanteensa tueksi kantaja vetoaa kolmeen kanneperusteeseen.
Ensimmäinen kanneperuste, joka perustuu Euroopan unionin erioikeuksista ja vapauksista tehdyn pöytäkirjan N:o 7 (EUVL 2010, C 83, s. 266) 9 artiklan, Euroopan parlamentin työjärjestyksen (EUVL 2005, L 44, s. 1) 5 artiklan 1 ja 5 kohdan ja jäsenille osoitettujen tiedonantojen nro 11/2003 ja nro 11/2016 rikkomiseen.
Toinen kanneperuste, joka perustuu menettelyn väärinkäyttöön ja erityisesti jäsenille osoitetun tiedonannon nro 11/2016 43 artiklan rikkomiseen, koska syytetoimien taustalla olevana pyrkimyksenä on haitata kantajan poliittista toimintaa, mitä on pidettävä kantajaan kohdistuvana fumus persecutionis -tilanteena.
Kolmas kanneperuste, joka perustuu unionin yleisten oikeusperiaatteiden ”ne bis in idem” ja ”una via electa” loukkaamiseen, menettelyn väärinkäyttöön ja harkintavallan väärinkäyttöön.
____________